Заррина Яминзода

**Яминзода Заррина Акрам** (*Яминова Зарина Акрамовна*; ) — муҳаққиқ, муҳандис ва ихтироъкори тоҷик, доктори илмҳои техникӣ (2023), дотсент (2021). Узви вобастаи Академияи муҳандисии Тоҷикистон (аз 2022).

## Зиндагинома
Заррина Яминзода 28 октябри соли 1985 дар ноҳияи Панҷ ба дунё омадааст. Соли 2003 мактаби миёнаи умумии № 1-и ноҳияи Панҷро хатм намуда, тибқи квотаи президентӣ соли 2008 Донишгоҳи технологии Тоҷикистонро бо дипломи аъло (тахассус — муҳандис-технологи саноати сабук) хатм кардааст.

Соли 2018 дар Ҷумҳурии Мардумии Чин аз такмили ихтисос гузаштааст.

Соли 2017 дар шаҳри Ивановои Русия рисолаи номзадии худро дар мавзуи «Истифодаи партовҳои абрешимӣ барои ҳосил намудани ширеш ва ресмони муштарак» таҳти роҳбарии Аскаралӣ Ишматов ва соли 2023 рисолаи докториашро дар мавзуи «Принсипҳои илмию амалӣ таҳияи технологияҳои самти экологӣ барои пардоздиҳии маводи табиии нассоҷӣ» ҳимоя кардааст.

### Хонавода
Оиладор ва соҳиби ду фарзанд аст.

## Корнома
* Сарнозир-ҳамоҳангсози КИТ бо факултетҳо (2013—2014);
* Ҳамоҳангсози КИТ ва таҳриргари техникии ниҳоии нашрияҳои Донишгоҳи технологии Тоҷикистон (2014—2016);
* Ассистенти кафедраи технологияи маснуоти нассоҷии Донишгоҳи технологии Тоҷикистон (2014—2016); 
* Мудири сектори татбиқот ва кор бо ММПИ Донишгоҳи технологии Тоҷикистон (2016—2017);
* Муаллими калони кафедраи технологияи маснуоти нассоҷии Донишгоҳи технологии Тоҷикистон (2016—2019);
* Сарнозир-ҳамоҳангсози докторантура PhD Донишгоҳи технологии Тоҷикистон (2017—2018); 
* Мудири шуъбаи омодасозии кадрҳои илмӣ ва илмӣ-педагогӣ Донишгоҳи технологии Тоҷикистон (2018—2020);
* Дотсенти кафедраи технологияи маснуоти нассоҷии Донишгоҳи технологии Тоҷикистон (2021);
* Декани факултети Муштараки Донишгоҳи технологии Тоҷикистон ва Донишгоҳи технологии Тоҷикистон (2020—2024);
* Иҷрокунандаи вазифаи профессори кафедраи технологияи маснуоти нассоҷии Донишгоҳи технологии Тоҷикистон;
* Муовини ректор оид ба илм ва татбиқоти Донишгоҳи технологии Тоҷикистон (аз 2 августи 2024).

## Таълифот ва ихтироъот
Соҳиби 10 нахустпатенти ихтирооти ҶТ, 2 патенти авруосиёии Федератсияи Русия, 6 монография, 2 китоби дарсӣ, бешаз 120 мақолаи илмиӣ ки дар дохили кишвар, Австрия, Олмон, Чехия, Италия, Қазоқистон, Қирғизстон, Узбекистон, Болгария, Италия, Ҳиндустон, Англия, Беларус, Федератсияи Русия ва ғайра ба нашр расидаанд.

Ихтирооташ солҳои 2012, 2014, 2022 ва 2023 дар комбинати нассоҷӣ «Нассоҷи тоҷик», ҶДММ «Ноҳид» ва ҶДММ «Ваҳдат текстайл» тибқи эксперименталӣ тадбиқ шудаанд.

## Ҷоизаҳо
* Ҷоизаи Исмоили Сомонӣ барои олимони ҷавон дар соҳаи илм ва техника (2019);
* Ҷоизаи давлатии Ҷумҳурии Тоҷикистон барои олимону омӯзгорони фанҳои табиатшиносӣ, дақиқ ва риёзӣ (2024),
* Узви вобастаи Академияи муҳандисони Ҷумҳурии Тоҷикистон.
* Аълочии маориф ва илми Ҷумҳурии Тоҷикистон (2021);
* Нишони МД Маркази миллии патенту иттилоот, барои саҳми арзанда дар ихтироъкорӣ (2025).
* Медали тилои В. И. Блинников барои саҳми худ дар фаъолияти ихтироъкорӣ аз ҷониби Муассисаи патентии Авруосиёӣ (Медали № 081 аз апрели 2019);
* Медали нуқра KIWIE-2016 (Кореяи Ҷануби) барои занҳои ихтироъкори ҷаҳон;
* Дипломи дараҷаи 1 Вазорати маориф ва илми Ҷумҳурии Тоҷикистон байни ихтироъкорони ҷавони ҷумҳурӣ «Навовари беҳтарин-2014»;

## Осор
;Китобҳои дарсӣ
* Яминзода З. А. Асосоҳои тадқиқоти илмӣ: Китоби дарсӣ / Ҳакимов Ғ.Қ., Яминзода З. А. — Д., 2020. — 195 с. — ISBN 978-99975-981-7-2
* Яминзода З. А. Хосият, сохт, таҳлил ва дизайни матоъҳо: Китоби дарсӣ / Яминзода З. А. — Д., 2021. — 355 с. — ISBN 978-99975-68-88-5

;Монографияҳо
* Яминова З. А., Ишматов А. Б.. Применение шелковых отходов в ткачестве (Монография) — Д. : «ПРОМЭКСПО», 2018. — 167 с. — ISBN 978-99975-998-7-2.
* Яминова З. А., Ишматов А. Б.. Применение шелковых отходов в ткачестве (Монография) — Германия: «LAMBERT Fcademic Publishing», 2018. — 167 с. — ISBN 978-613-9-90774-8.
* Яминзода З. А. Экологически направленные технологии крашения и отделки тканей из натуральных волокон: Монография. — Д. : ТУТ, 2024. — 281 с. — ISBN 978-99985-854-9-2.

## Эзоҳ

Гурӯҳ:Олимони Тоҷикистон